Media Prima Audio

Media Prima Audio (dahulunya Rangkaian Radio Media Prima dan kemudian Ripple) juga disingkatkan sebagai MPA, ialah syarikat rangkaian radio Malaysia yang dimiliki oleh konglomerat media dan hiburan Malaysia, Media Prima.

Profil syarikat
Rangkaian Radio Media Prima mengendalikan lima stesen radio komersial – Eight FM (dahulunya dikenali sebagai Wanita FM, One FM dan 8FM), Kool FM (dahulunya dikenali sebagai Buletin FM dan Kool 101), Fly FM, Hot FM, Molek FM dan platform siniar – Audio+ (dahulunya dikenali sebagai Ais Kacang). Tidak seperti Astro Radio dan Radio Televisyen Malaysia (RTM) yang memiliki stesen radio berbahasa Tamil, Media Prima tidak mempunyai stesen radio bahasa Tamil.

Rangkaian Radio Media Prima dijenamakan semula sebagai Ripple pada Oktober 2018 yang menggabungkan media digital, penyiaran dan perdagangan. Ripple berhubung dengan penonton melalui muzik, hiburan dan gaya hidup, melalui pendekatan massa dan hubungan khusus, selain memanfaatkan jurang dalam khalayak penyiaran yang ada dengan pelancaran tujuh aset digital baru - Dhia, Donna, Lunaria, The Laki, Likely, Chapters dan Wakeke. 

Pada 2 Ogos 2021, Ripple bertukar nama kepada Media Prima Audio bersempena penjenamaan semulanya untuk tampil kompetitif serta hala tuju lebih strategi, dengan menjadikan industri penyiaran radio kembali meriah selain pemerkasaan kandungan agar lebih terkini dan mantap. 

Senarai stesen
 Nama Pengendali Bahasa Catatan Fly FM Max-Airplay Sdn Bhd Inggeris Dilancarkan pada 3 Oktober 2005 Hot FM Synchrosound Studio Sdn Bhd (dahulunya dikenali sebagai Tabah Cergas) Melayu Dilancarkan pada 6 Februari 2006 Eight FM One FM Radio Sdn Bhd (dahulunya dikenali sebagai Radio Wanita) Cina (Mandarin dan Kantonis) Dilancarkan pada 19 Januari 2009 (sebagai One FM)2 Ogos 2021 (sebagai 8FM)1 Ogos 2023  (sebagai Eight FM) Kool FMKool FM Radio Sdn Bhd (dahulunya dikenali sebagai Copyright Laureate)Melayu Dilancarkan pada 3 Mac 2016 (sebagai Kool FM)2 Ogos 2021 (sebagai Buletin FM)3 Julai 2023 (sebagai Kool 101)3 November 2025 (dilancarkan semula sebagai Kool FM) Molek FM Dilancarkan pada 9 Januari 2022

Lihat juga
 Senarai stesen radio di Malaysia
 Astro Audio – pesaing utama Media Prima Audio
 Star Media Radio Group – pesaing utama Media Prima Audio

Rujukan

Pautan luar

 Laman web Eight FM
 Laman web Kool FM
 Laman web Fly FM
 Laman web Hot FM
 Laman web Molek FM

Kategori:Media Prima
Kategori:Syarikat yang ditubuhkan pada 2005
Kategori:Penubuhan 2005 di Malaysia